Fra bygda Øye ved fylkesvei 655 i Ørsta kommune. Hotell Union Øye er et naturlig utgangspunkt for fjellturer i området. Det som ofte er referert som «normalveien» på Slogen, «Slogråsa», starter 1 km øst for hotellet og går rett fra 60 meter til 1564 meter på vel 3 km. Bratt stigning som kjennes. Skylstadbrekka, ruten mellom Skylstad i Norangsdalen og Patchellhytta, ligger omtrent 2 km øst for hotellet. Fra Habostaddalen i Stranda via Patchellhytta. Et annet alternativ er fra Urke via Langesæterdalen. Denne ruta har moderat stigning, men er lang.